คลังดันคนซื้อบ้านทำเอสโครว์
คลังจับมือแบงก์กสิกรไทย ผู้ประกอบการ นำร่องให้ผู้ซื้อบ้านป้องกันความเสี่ยงด้วยการทำเอสโครว์แอคเคานต์
27 ก.ย. 2554

คลังจับมือแบงก์กสิกรไทย ผู้ประกอบการ นำร่องให้ผู้ซื้อบ้านป้องกันความเสี่ยงด้วยการทำเอสโครว์แอคเคานต์
นายนริศ ชัยสูตร ผู้อำนวยการสำนักงานเศรษฐกิจการคลัง (สศค.) คลังได้ลงนามบันทึกความเข้าใจกับธนาคารกสิกรไทย และผู้ประกอบการอสังหาริมทรัพย์หลายราย นโครงการนำร่องการประกอบกิจการดูแลผลประโยชน์ภายใต้พระราชบัญญัติการดูแลผลประโยชน์ของคู่สัญญา พ.ศ. 2551 หรือ เอสโครว์แอคเคานต์
ทั้งนี้ผู้ซื้อบ้าน ที่ยังไม่ได้รับการโอนทันที ต้องผ่อนดาวน์บ้านก่อน และต้องการป้องกันความเสี่ยง สามารถที่จะทำเอสโครว์แอคเคานต์กับธนาคารพาณิชย์ที่ได้รับอนุญาตประให้บริการเอสโครว์แอคเคานต์ได้ โดยสถาบันการเงินจะเป็นตัวกลางเก็บเงินดาวน์ไว้ให้ก่อน และจะโอนให้กับผู้ประกอบการบ้าน ก็ต่อเมื่อโอนบ้านให้ผู้ซื้อ เป็นการลดความเสี่ยงผ่อนบ้านไม่ได้เหมือนในอดีตที่เกิดขึ้นบ่อย
สำหรับสถาบันการเงินและผู้ประกอบการธุรกิจอสังหาริมทรัพย์ที่เข้าร่วมโครงการนำร่อง ประกอบด้วย สถาบันการเงิน 1 แห่ง ได้แก่ ธนาคารกสิกรไทย และผู้ประกอบการธุรกิจอสังหาริมทรัพย์ 6 แห่ง ได้แก่  บริษัท กานดาเดคคอร์  บริษัท เฉลิมนคร จำกัด  บริษัท ซื่อตรง กรุ๊ป  บริษัท ธารารมณ์ เอ็นเตอร์ไพรส์  บริษัท ธนาสิริ กรุ๊ป บริษัท ศุภาลัย จำกัด (มหาชน)